ՀՀ մշակույթի նախարարության աջակցությամբ և «Հայ նկարիչների կենտրոն» ՀԿ-ի նախաձեռնությամբ, ս. թ. հուլիսի 12-ին, ժամը 16:00-ին, Հայաստանի ազգային պատկերասրահում կբացվի «Աբրահամյաններ» խորագրով ցուցահանդեսը: Ցուցահանդեսում կներկայացվեն տարբեր տարիքի ու սերնդի 15 արվեստագետների շուրջ 100 ստեղծագործություններ: Հետաքրքիր ու յուրօրինակ, տարբեր մտածողությամբ, ճաշակով, հայացքներով արվեստագետներին համախմբել է ոչ միայն արվեստը, այլև նրանց ազգանունը: Տպագրվել է նաև պատկերագիրք, որում ամփոփ ներկայացված են ցուցահանդեսի մասնակիցների ստեղծագործությունները: